CELEX: 62010CO0020
Language: sk
Date: 2010-11-11 00:00:00
Title: Uznesenie predsedu šiestej komory Súdneho dvora z 11. novembra 2010. # Vino Cosimo Damiano proti Poste Italiane SpA. # Návrh na začatie prejudiciálneho konania: Tribunale di Trani - Taliansko. # Článok 104 ods. 3 rokovacieho poriadku - Sociálna politika - Smernica 1999/70/ES - Doložky 3 a 8 rámcovej dohody o práci na dobu určitú - Pracovné zmluvy na dobu určitú vo verejnom sektore - Prvá alebo jediná zmluva - Povinnosť uviesť objektívne dôvody - Zrušenie - Zníženie všeobecnej úrovne ochrany zamestnancov - Zásada zákazu diskriminácie -Články 82 ES a 86 ES . # Vec C-20/10.

Uznesenie Súdneho dvora (šiesta komora) z 11. novembra 2010 – Vino/Poste Italiane
      (vec C‑20/10)
      „Článok 104 ods. 3 rokovacieho poriadku – Sociálna politika – Smernica 1999/70/ES – Doložky 3 a 8 rámcovej dohody o práci na dobu určitú – Pracovné zmluvy na dobu určitú vo verejnom sektore – Prvá alebo jediná zmluva – Povinnosť uviesť objektívne dôvody – Zrušenie – Zníženie všeobecnej úrovne ochrany zamestnancov – Zásada zákazu diskriminácie – Články 82 ES a 86 ES“
      1.                     Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Zákaz zníženia
            všeobecnej úrovne ochrany zamestnancov chránenej uvedenou dohodou (smernica Rady 1999/70, príloha, doložka 8 bod 3) (pozri
            bod 48)
      2.                     Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Pôsobnosť
            – Rozdiely v zaobchádzaní medzi určitými kategóriami pracovníkov na dobu určitú – Vylúčenie (smernica Rady 1999/70, príloha,
            doložka 4) (pozri body 55 – 57)
      3.                     Prejudiciálne otázky – Právomoc Súdneho dvora – Hranice – Rámcová dohoda o práci na dobu určitú, ktorú uzavreli ETUC, UNICE
            a CEEP – Smernica 1999/70 – Predmet – Stanovenie všeobecných zásad a minimálnych požiadaviek týkajúcich sa určitých aspektov
            obmedzujúcich zmluvy na dobu určitú – Neexistencia harmonizácie všetkých vnútroštátnych predpisov týkajúcich sa zmlúv na dobu
            určitú (článok 267 ZFEÚ) (pozri body 50, 54, 63 – 65)
      4.                     Prejudiciálne otázky – Prípustnosť – Nevyhnutnosť predložiť Súdnemu dvoru dostatočne presné údaje o skutkovom a právnom kontexte
            – Dosah povinnosti v oblasti hospodárskej súťaže (článok 267 ZFEÚ) (pozri body 76, 77, 79)
      Predmet
      
         
               Návrh na začatie prejudiciálneho konania – Tribunale di Trani – Výklad doložky 3 a doložky 8 bodu 3 prílohy smernice Rady
                  1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43;
                  Mim. vyd. 05/003, s. 368) – Súlad vnútroštátnej právnej úpravy, ktorá vo vnútroštátnom právnom poriadku umožňuje klauzulu,
                  ktorá nevyžaduje pri prijímaní do zamestnania v SpA Poste Italiane stanovenie dôvodu zamestnania na dobu určitú
               
            Výrok
      
         
                  1.
               
               
                  
               
               
                  	Doložka 8 bod 3 rámcovej dohody o práci na dobu určitú uzavretej 18. marca 1999, ktorá je prílohou smernice Rady 1999/70/ES
                     z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle,
                     že nebráni vnútroštátnej právnej úprave, akou je právna úprava podľa článku 2 ods. 1a legislatívneho dekrétu č. 368 zo 6. septembra
                     2001 o vykonaní smernice 1999/70/ES o rámcovej dohode o práci na dobu určitú, ktorú uzavreli ETUC, UNICE a CEEP (decreto legislativo
                     n. 368, attuazione della direttiva 1999/70/CE relativa all’accordo quadro sul lavoro a tempo determinato concluso dall’UNICE,
                     dal CEEP e dal CES), teda právnej úprave, ktorá na rozdiel od právneho režimu platného pred nadobudnutím účinnosti uvedeného
                     legislatívneho dekrétu umožňuje podniku, akým sú Poste Italiane SpA, uzavrieť pri dodržiavaní istých podmienok prvú alebo
                     jedinú pracovnú zmluvu na dobu určitú s pracovníkom, ako je pán Vino, bez toho, aby musel uviesť objektívne dôvody voľby zmluvy
                     uzavretej na takéto obdobie, pretože uvedená právna úprava nie je spojená s vykonávaním tejto rámcovej dohody. V tejto súvislosti
                     je irelevantné, či cieľ, ktorý táto právna úprava sleduje, je hodný aspoň takej ochrany, akú majú pracovníci na dobu určitú,
                     na ktorých sa uvedená rámcová dohoda vzťahuje.
                  
               
            
         
                  2.
               
               
                  
               
               
                  	Súdny dvor Európskej únie má zjavný nedostatok právomoci odpovedať na štvrtú prejudiciálnu otázku položenú Tribunale di Trani
                     (Taliansko).
                  
               
            
         
                  3.
               
               
                  
               
               
                  	Piata prejudiciálna otázka, ktorú položil Tribunale di Trani, je zjavne neprípustná.